Span

Span var et norsk rockeband med opprinnelse i Bærum. Bandet ble startet av Jarle Bernhoft på vokal og gitar, Fridtjof Nilsen på gitar, Fredrik Wallumrød på trommer og Vemund Stavnes på bass. Vemund Stavnes gikk ut på slutten av 2003, og ble kort etter erstattet av Kim Nordbæk.

 Utgivelser 
Bandets første utgivelse, EP-en Baby's Come Back, fikk terningkast 4 i Adresseavisen, Dagbladet og Aftenposten Aften og 5 i Hamar Arbeiderblad og Bergensavisen.«Lovende», Adresseavisen 20. april 2002«Uten ryggrad», Dagbladet 23. april 2002«Rå rock», Aftenposten Aften 23. april 2002«Span», Hamar Arbeiderblad 24. april 2002«Span formidler trøkket», Bergensavisen 26. april 2002 Flere sammenliknet tittelåta «Baby's Come Back» med Blurs «Song 2».«Stadionpotensial, Telemarksavisa 3. juli 2002 (konsertanmeldelse fra Quartfestivalen

«Baby's Come Back» var også en av flere singler Span ga ut. I 2003 ble «Found» den første singelen til å oppnå listeplassering, da den gikk inn på 15.-plass på VG-lista. Den forbedret seg til 14.-plass før den falt ut etter tre uker.«Solen skinner på Span», Asker og Bærums Budstikke 27. juni 2003

Bandet ga ut debutalbumet Mass Distraction høsten 2003. Albumet fikk positiv respons fra både kritikere og fans, og Span ble ansett som et nytt norsk stjerneskudd med internasjonal appell. De spilte like mange konserter rundt i Europa som hjemme i Norge.

Det fortsatte å komme singler fra Mass Distraction i 2004, hvor «Don't Think The Way They Do» lå fem uker på VG-lista med 11.-plass som høyeste. Den mest suksessfulle singelen var «Cut Like Diamonds» fra det neste albumet i 2005, som toppet seg på andreplass.

Våren 2005 ga de ut vs. Time, som ikke ble like godt mottatt av kritikerne som debutalbumet. Der Mass Distraction lå ti uker på VGs albumliste (med femteplass som høyeste), nøyde vs. Time seg med fire uker. Bandet ble oppløst samme høst.

 Diskografi 
 Baby's Come Back (EP) ()
 Mass Distraction ()
 Vs. Time ()

 Dog Almighty 
Medlemmene Fridtjof Nilsen, Kim Nordbæk og Fredrik Wallumrød gikk videre og startet etter oppløsningen av Span, rockebandet Dog Almighty i januar 2006. De ga i 2007 ut det selvtitulerte albumet Dog Almighty.

 Jubileums- og avskjedsturne 
I 2024 gjorde Span en avskjedsturné for å markere 20-årsjubileet for debutalbumet Mass Distraction.  De spilte ni konserter i Norge og en i London.

 Referanser 

 Eksterne lenker 


Kategori:Norske rockegrupper